127. löggjafarþing 2001–2002.

Þskj. 332 — 211. mál.

Svar

sjávarútvegsráðherra við fyrirspurn Svanfríðar Jónasdóttur um landanir á Vestfjörðum.

Fyrirspurnin hljóðar svo:

1.	Hve miklum afla var landað á Vestfjörðum tvö síðustu fiskveiðiár, skipt eftir sveitar
félögum?

2.	Hve mikill hluti þess afla var:

a.	unninn á Vestfjörðum,

b.	settur í gáma til útflutnings,

c.	seldur til vinnslu í öðrum landshlutum?

Ráðuneytið fór þess á leit við Fiskistofu að hún tæki saman svar við fyrirspurninni og fer svar hennar hér á eftir.

Í meðfylgjandi töflum koma fram upplýsingar um landaðan afla íslenskra skipa á Vest
fjörðum tvö síðustu fiskveiðiár flokkaðar eftir fisktegundum í hverri löndunarhöfn. Landaður afli íslenskra skipa á Vestfjörðum var 82.706 tonn fiskveiðiárið 1999/2000 og 88.804 tonn fiskveiðiárið 2000/2001. Umtalsverðum afla var landað að auki af erlendum skipum bæði fiskveiðiárin, mest af rækju og loðnu.

Tölur um magn afla einstakra fisktegunda sem landað var á Vestfjarðahöfnum fiskveiði
árin 1999/2000 og 2000/2001 eru sýndar í töflu 1 (svar við lið 1).

Tölur um magn afla einstakra fisktegunda sem fór til vinnslu á Vestfjörðum (vinnsluhús og vinnsluskip) ásamt hlutfalli þess afla af lönduðum afla á Vestfjörðum eru sýndar í töflu 2 fyrir fiskveiðiárið 1999/2000 og í töflu 3 fyrir fiskveiðiárið 2000/2001 (svar við lið 2.a). Af helstu tegundum var hlutfallslega mest unnið af rækju í fjórðungnum en minna af ýsu og kola. Meira var unnið af rækju en nemur lönduðum afla íslenskra skipa. Auk þess var verulegt magn af innfluttri rækju unnið á Vestfjörðum en sú rækja er ekki inni í þessum töl
um.

Tölur um landaðan afla sem fluttur var óunninn í gámum á erlenda fiskmarkaði ásamt hlutfalli þess afla af lönduðum afla á Vestfjörðum eru sýndar í töflu 4 fyrir fiskveiðiárið 1999/2000 og í töflu 5 fyrir fiskveiðiárið 2000/2001 (svar við lið 2.b).

Sá afli sem eftir stendur af lönduðum afla á Vestfjörðum, eftir að afli til vinnslu á Vest
fjörðum og afli sem fluttur var óunninn á erlenda fiskmarkaði hefur verið dreginn frá, kemur fram sem hlutfall af lönduðum afla í töflu 6 (svar við lið 2.c). Þessar tölur eru að mestu and
hverfa við tölur í töflum 2 og 3. Mikið var selt í aðra landshluta af ýsu og kola en meira keypt af grálúðu og rækju en selt var úr fjórðungnum. Athuga ber að tölurnar sýna ekki veltu held
ur er mismunur á seldum og keyptum afla settur fram sem hlutfall af lönduðum afla. Ef hlut
fallið er neikvætt (-) þýðir það að meiri afli var unninn á Vestfjörðum en þar var landað. Það segir hins vegar ekkert um hvað varð nákvæmlega um þann afla sem þar var landað.

Tafla 6. Afli landaður á Vestfjörðum fiskveiðiárin 1999/2000 og 2000/2001 sem ekki var unninn í fjórðungnum sem hlutfall af lönduðum afla á Vestfjörðum.

Fiskveiðiár
Fisktegund	1999/2000	2000/2001
Þorskur	19 ,0%	16 ,5%
Ýsa	53 ,8%	58 ,1%
Ufsi	52 ,3%	37 ,5%
Karfi/gullkarfi	37 ,7%	83 ,5%
Langa	23 ,2%	25 ,8%
Keila	9 ,8%	41 ,8%
Steinbítur	26 ,6%	13 ,8%
Úthafskarfi	-4 ,7%	-
Grálúða/svarta spraka	-48 ,0%	-15 ,5%
Skarkoli	61 ,1%	48 ,9%
Þykkvalúra/sólkoli	66 ,6%	71 ,9%
Sandkoli	99 ,4%	99 ,9%
Skrápflúra	96 ,7%	-
Síld	0 ,0%	0 ,0%
Loðna	0 ,0%	0 ,0%
Rækja/djúprækja	-20 ,0%	-31 ,8%
Hörpudiskur	50 ,3%	56 ,8%
Kúfiskur/kúskel	27 ,0%	-
Annað	28 ,9%	34 ,9%
Samtals	13 ,9%	11 ,1%

Í töflunni er mismunur heildarafla sem landað var á Vestfjörðum fiskveiðiárin 1999/2000 og 2000/2001 og afla sem unninn var í fjórðungnum og fluttur út ferskur sömu ár. Mismunur kemur fram sem hlutfall af lönduðum afla. Þegar hlutfall er neikvætt hefur meiri afli viðkom
andi tegundar farið til vinnslu á Vestfjörðum en nam lönduðum afla